als_Latn dik_Latn ron_Latn
Në orët e para të mëngjesit të djeshëm, oficerët e Policisë i kanë komunikuar Kujtim Ibrajt arrestimin dhe arsyen përse ai ndodhej në dhomat e izolimit në Drejtorinë e Policisë së Tiranës.
Deri dje në mëngjes ai nuk kishte dijeni se njërën nga vajzat e kishte vrarë. Pas shoqërimit mbrëmjen e së dielës, pas ngjarjes, ai e dinte që kishte goditur me thikë dy vajzat, por nuk e dinte që njëra kishte vdekur.
Dëshmia e tij është marrë pasi i kishte dalë pija alkoolike.
Burimet thanë se në momentin kur mësoi se kishte vrarë vajzën, 56- vjeçari është tronditur shumë, duke thënë se nuk ishte ky qëllimi i tij. Megjithatë është përpjekur të justifikohej duke thënë se si gruaja, ashtu edhe vajzat ia kishin bërë për borxh disa herë. /Panorama.al/
als_Latn als_Latn als_Latn als_Latn